Afric Simone

Afric Simone, vlastným menom Henrique Joaquim Simone (* 10. október 1939, Inhambane, Mozambik) je mozambický spevák, skladateľ a zabávač. 
Začal vystupovať ako pouličný hudobník v Mapute, hlavnom meste Mozambiku, pod umeleckým menom Kid Kid. 

V rokoch 1965 až 1971 vydal Simon – pod umeleckým menom Monsieur Afrique – 5 singlov:https://www.45cat.com/artist/monsieur-afrique Black Dynamit v roku 1965 na Ariole, El Matador (s „Mosquito“, prvý Simone vlastnoručne zložená pieseň na strane B) v roku 1969 na Teldec, Washboard man v roku 1970 na Polydor Records a Ich bin der grösste Lacher tiež v roku 1970 na Telefunken a Feuer Feuer Feuer v roku 1971 v Hansa Records.

Prvýkrát sa preslávil v roku 1972 v Južnej Amerike singlom Barracuda – vydaným pod umeleckým menom Simon el Africano. Simone sa presťahoval do Európy v roku 1973. V roku 1974 bol v Európe znovu vydaný singel Barracuda pod umeleckým menom Afric Simone. V roku 1974 v Paríži podpísal nahrávaciu zmluvu s francúzskym producentom a majiteľom nahrávacej spoločnosti Eddiem Barclayom.

V roku 1975 bol vydaný singel Ramaya na nahrávacej značke „Barclay discs“. Pieseň sa stala letným hitom a v mnohých krajinách západnej Európy sa dostala do Top 10https://swedishcharts.com/showitem.asp?interpret=Afric+Simone&titel=Ramaya&cat=s, napríklad 2. miesto v  Holandsku, 3. miesto v Belgicku a 5. miesto vo Švédsku.   

Neskôr v roku 1975 vyšla pieseň Hafanana, ktorú napísal Simone spolu s českým hudobníkom Stanislavom Regalom. Táto pieseň preslávila Afric Simone vo východnej Európe.

V júli 1977 predviedol Hafanana vo východnom Berlíne v Nemeckej demokratickej republike v televíznej show Ein Kessel Buntes'https://www.imdb.com/title/tt8198576/.  V Sovietskom zväze  sa Hafanana stala soundtrackom k animovanej sérii No počkaj!.

V roku 1978 vyšiel v Československu hudobný album Afric Simone. V roku 1979 účinkoval v televízii v Prahe s Helenou Vondráčkovouhttps://www.zilinak.sk/clanky/27655/rozhovor-autor-hitu-hafanana-pomahal-ockovacej-kampani-slovenskej-policie-spieval-s-gottom-aj-vondrackovou.

Slovenská hudobná skupina Maduar nahrala coververzie jeho piesní Ramaya a Hafanana''. Afric Simone v roku 2021 podporil očkovaciuhttps://www1.pluska.sk/regiony/bratislava/pozrite-co-slovakom-odkazuje-autor-legendarneho-hitu-hafanana-afric-simone kampaň  Ministerstva vnútra SR.

Simone stále aktívne vystupuje vo východnej Európe.

 Referencie 

 Externé odkazy 
 Afric Simone v talianskej televíznej show (Youtube)
 YouTube kanál Afric Simone
 Facebooková stránka Afric Simone

Kategória:Speváci
Kategória:Mozambické osobnosti